Betty McGlown

Betty McGlown-Travis (født Betty McGlown 30. juni 1941 i Detroit, død  12. januar 2008 i Royal Oak (Michigan))Artikkelen om The Supremes i Betts (2014). var en soul-sanger fra USA. Hun var medlem av The Primettes, som seinere blei kjent som The Supremes.

I 1959 var McGlown kjæreste med Paul Williams, som sang i gruppa The Primes (som seinere skulle bli til The Temptations). The Primettes blei danna som et kvinnelig motstykke til The Primes. McGlown blei med; det samme gjaldt Florence Ballard, som hadde sunget med Primes ved en del anledninger. Ballard spurte skolevenninna Mary Wilson, som igjen rekrutterte Diana Ross.Artikkelen om Florence Ballard i Betts (2014).

Sammen med gitaristen Marv Tarplin prøvesang jentene for Motown-direktør Berry Gordy, som var imponert, men likevel mente at de var for unge. Han bad dem komme tilbake etter at de var ferdig med high school. De fortsatte å spille på klubber, og de fire skifta på å synge hovedstemmen.Artikkelen om Mary Wilson i Betts (2014). De fikk også spilt inn en singel på Lupine Records. Her korer McGlown for Mary Wilson på «Pretty Baby» og for Diana Ross på «Tears of Sorrow». Dette er de eneste kjente innspillingene med McGlown, som valgte å forlate The Primettes da hun gifta seg i 1960. Hun blei dermed ikke med på Supremes-eventyret.Artikkelen om Diana Ross i Betts (2014). 

 Referanser 

 Kilder 

 Graham Betts: Motown Encyclopedia, AC Publishing 2014, ISBN 9781311441546

Kategori:Soulmusikere fra USA
Kategori:Sangere fra USA
Kategori:Personer fra Detroit
Kategori:Fødsler i 1941
Kategori:Dødsfall i 2008